Title: กฎกระทรวงกำหนดจำนวนทรัพย์สินถาวรของภารธุระอุตสาหกรรมขนาดย่อมที่จะขอรับความช่วยเหลือจากบรรษัทประกันสินเชื่อตสาหกรรมขนาดย่อม พ.ศ. 2549

กฎกระทรวง
กำหนดจำนวนทรัพย์สินถาวรของภารธุระอุตสาหกรรมขนาดย่อม
ที่จะขอรับความช่วยเหลือจากบรรษัทประกันสินเชื่ออุตสาหกรรมขนาดย่อม
พ.ศ. ๒๕๔๙[๑]

อาศัยอำนาจตามความในบทนิยามคำว่า
ภารธุระอุตสาหกรรมขนาดย่อม ของมาตรา ๓ และมาตรา ๔
แห่งพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. ๒๕๓๔
รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ 

ข้อ ๑ 
ให้ยกเลิกกฎกระทรวงกำหนดจำนวนทรัพย์สินถาวรของภารธุระอุตสาหกรรมขนาดย่อม
พ.ศ. ๒๕๔๔ 

ข้อ ๒  ให้ทรัพย์สินถาวรของภารธุระอุตสาหกรรมขนาดย่อมที่จะขอรับความช่วยเหลือจากบรรษัทประกันสินเชื่ออุตสาหกรรมขนาดย่อมตามบทนิยามคำว่า
ภารธุระอุตสาหกรรมขนาดย่อม ในมาตรา ๓
มีจำนวนไม่เกินสองร้อยล้านบาทโดยไม่นับรวมมูลค่าที่ดิน

ให้ไว้
ณ วันที่ ๑๕ กันยายน พ.ศ. ๒๕๔๙
ทนง  พิทยะ
รัฐมนตรีว่าการกระทรวงการคลัง

หมายเหตุ
:- เหตุผลในการประกาศใช้กฎกระทรวงฉบับนี้ คือ
โดยที่ในปัจจุบันการให้ความช่วยเหลือทางการเงินแก่ภารธุระอุตสาหกรรมขนาดย่อมที่บรรษัทประกันสินเชื่ออุตสาหกรรมขนาดย่อมดำเนินการนั้นยังไม่สอดคล้องกับหน่วยงานอื่นของรัฐที่เกี่ยวข้องกับวิสาหกิจขนาดกลางและขนาดย่อม
ประกอบกับเพื่อให้บรรษัทประกันสินเชื่ออุตสาหกรรมขนาดย่อมสามารถให้ความช่วยเหลือทางการเงินแก่ภารธุระอุตสาหกรรมขนาดย่อมได้กว้างขวางยิ่งขึ้น
ซึ่งจะส่งผลให้ผู้ประกอบอุตสาหกรรมขนาดย่อมมีการลงทุนมากยิ่งขึ้นอันจะเป็นประโยชน์ต่อการพัฒนาเศรษฐกิจของประเทศ
สมควรกำหนดจำนวนทรัพย์สินถาวรของภารธุระอุตสาหกรรมขนาดย่อมที่จะได้รับความช่วยเหลือจากบรรษัทประกันสินเชื่ออุตสาหกรรมขนาดย่อมมีจำนวนไม่เกินสองร้อยล้านบาทโดยไม่นับรวมมูลค่าที่ดิน
และโดยที่มาตรา ๓ แห่งพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ.
๒๕๓๔ บัญญัติให้ภารธุระอุตสาหกรรมขนาดย่อมต้องมีทรัพย์สินถาวรตามจำนวนที่กำหนดโดยกฎกระทรวง  จึงจำเป็นต้องออกกฎกระทรวงนี้

พัสสน/ผู้จัดทำ
๒๒
ตุลาคม ๒๕๕๒

ธมณณัฏฐ์/ปรับปรุง
๗ มิถุนายน
๒๕๖๒

[๑] ราชกิจจานุเบกษา
เล่ม ๑๒๓/ตอนที่ ๙๖ ก /หน้า ๒๓/๒๒ กันยายน ๒๕๔๙